02017141309990008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣΔΕΥΤΕΡΟ Αρ. Φύλλου 1714 

13 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη υποχρεωτικής της απόφασης διαιτησίας 
34/1999 για τους όρους αμοιβής και εργασίας των 
ηλεκτροτεχνιτών καταστημάτων, ηλεκτροτεχνουρ- 

γείων πλοίων, οικοδομών κ.λπ. 1 

Σύσταση ενιαίας σχολικής επιτροπής με την επωνυμία 
«Ίδιο Νομικό Πρόσωπο 2ου Γυμνασίου Παραλίας» 

Ν.Αχαΐας. 2 

Σύσταση Νομικού Προσώπου Δημοσίου Δικαίου με 
την επωνυμία «Κέντρο Δημιουργικής Απασχόλη¬ 
σης» Δήμου Σηπιάδος Ν. Μαγνησίας. 3 

Συγχώνευση Νομικών Προσώπων του Δήμου Σηπιά¬ 
δος Ν. Μαγνησίας. 4 

Έγκριση Οργανισμού Εσωτερικής Υπηρεσίας της 
Δ.Ε.Υ.Α.Λ. του Δήμου Λευκιμμαίων Ν. Κέρκυρας... 5 
Τροποποίηση της 3563/91 απόφασης του Νομάρχη 
Ηρακλείου για τη σύσταση ιδίου Δημοτικού Νομι¬ 
κού Προσώπου με την επωνυμία «ΚΑΠΗ Αρκαλο- 

χωρίου» Ν. Ηρακλείου Κρήτης. 6 

Διενέργεια εκουσίου Αναδασμού - Τμήμα ημιορεινό 
του Αγρ/τος Λύρας Ν. Έβρου. 7 


ΑΠΟΦΑΣΕΙ Σ 

Αριθ. 11910 (1) 

Κήρυξη υποχρεωτικής της απόφασης διαιτησίας 34/1999 
για τους όρους αμοιβής και εργασίας των ηλεκτροτε¬ 
χνιτών καταστημάτων, ηλεκτροτεχνουργείων πλοίων, 
οικοδομών κ.λπ. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 1.7.1999. 


4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούν το 51% των εργαζομένων 
του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την απόφαση διαιτησίας 
34/1999 που αφορά τους όρους αμοιβής και εργασίας 
των ηλεκτροτεχνιτών που εργάζονται στα ηλεκτρολογικά 
καταστήματα, ηλεκτροτεχνουργεία, πλοία, οικοδομές, 
εγκατάσταση και συντήρηση ανελκυστήρων, ηλεκτρομη- 
χανολογικά και λοιπά τεχνικά έργα και γραφεία καθώς και 
σε ξενοδοχειακές επιχειρήσεις για όλους τους εργοδό¬ 
τες και εργαζόμενους του επαγγέλματος στον κλάδο που 
αφορά αυτή. 

2) Η ισχύς της απόφασης αυτής αρχίζει από 23.6.1999. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. 5467 (2) 

Σύσταση ενιαίας σχολικής επιτροπής με την επωνυμία 

«Ίδιο Νομικό Πρόσωπο 2ου Γυμνασίου Παραλίας» Ν. 

Αχάΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις: α) της παραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α’ 110), β) του άρθρου 203 του δη¬ 
μοτικού και κοινοτικού κώδικα του άρθρου 11 του Ν. 
2130/93 (Α 62). 

2. Την αριθμ. 72/99 απόφαση του Δημοτικού Συμβουλί¬ 
ου Παραλίας με την οποία συνιστά Ίδιο Νομικό Πρόσωπο 
με την επωνυμία Ενιαία Σχολική Επιτροπή 2ου Γυμνασίου 
Παραλίας, αποφασίζουμε: 

1. Συνιστούμε στον Δήμο Παραλίας του Νομού Αχάΐας 
ίδιο νομικό πρόσωπο με την επωνυμία Ενιαία Σχολική Επι¬ 
τροπή 2ου Γυμνασίου. 

2. Σκοπός του Νομικού Προσώπου θα είναι, η διαχείρι¬ 
ση των πιστώσεων που διατίθενται για τις λειτουργικές 
δαπάνες καθαριότητας θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλώσιμων υλικών κ.λπ. 

Η εκτέλεση μικρών έργων για την επισκευή και συντή¬ 
ρηση των διδακτηρίων. 

Η αποκατάσταση φθορών και ζημιών επίπλων, εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Οι πόροι του Νομικού Προσώπου είναι: 
α) Η ετήσια επιχορήγηση του Δήμου. 

β) Η τυχόν επιχορήγηση του Κράτους, 
γ) Κάθε είδους εισφορές, δωρεές κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

4. Το συνιστώμενο Νομικό Πρόσωπο θα διοικείται από 4 
μελές Διοικητικό Συμβούλιο, τα μέλη του οποίου μαζί με 
τους αναπληρωτές, του θα ορίζονται με απόφαση του Δη¬ 
μοτικού Συμβουλίου, αποτελούμενο για την τρέχουσα δι¬ 
οικητική περίοδο από τον εκάστοτε εκπρόσωπο του Δή¬ 
μου Παραλίας, ως Πρόεδρο, τον εκάστοτε εκπρόσωπο 
του Συλλόγου Γονέων και Κηδεμόνων του 4ου Γυμνασίου 
Παραλίας έναν εκπρόσωπο της μαθητικής κοινότητας. 

Η θητεία των μελών του Διοικητικού Συμβουλίου θα 
ακολουθεί την δημοτική περίοδο. 

5. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Από τις διατάξεις της παρούσας προκαλείται δαπάνη 
σε βάρος του προϋπολογισμού του Δήμου Παραλίας, το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Ιουλίου 1999 

Με εντολή Γενικού Γραμματέα Περιφέρειας 
Ο Διευθυντής 
ΣΤ. ΦΑΡΔΕΛΛΑΣ 

- *- 

Αριθ. 126944 ( 3 ) 

Σύσταση Νομικού Προσώπου Δημοσίου Δικαίου με την 
επωνυμία «Κέντρο Δημιουργικής Απασχόλησης·> Δή¬ 
μου Σηπιάδος Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθ. 16006/29.8.1997 απόφαση του Γενικού 


Γραμματέα Περιφέρειας Θεσσαλίας (εξουσιοδότηση 
Προϊσταμένου Δ/νσης Τοπ. Αυτ/σης και Δ/νσης Ν. Μα¬ 
γνησίας για υπογραφή εγγράφων). 

4.Τηναριθ. 22/99 απόφαση του Δημοτικού Συμβουλίου 
Σήπιάδος, αποφασίζουμε: 

Άρθρο 1 

Συστήνεται στο Δήμο Σηπιάδος ίδιο Νομικό Πρόσωπο 
με την επωνυμία «Κέντρο Δημιουργικής Απασχόλησης» 
με έδρα το Λαύκο και το οποίο θα στεγάζεται στο ιδιόκτη¬ 
το κτίριο του Δήμου. 

Άρθρο 2 

Σκοπός του Νομικού Προσώπου θα είναι η ενίσχυση της 
οικονομικής δραστηριόττηας των δημοτών με την ειδί¬ 
κευση, κυρίως των νέων, σε παραδοσιακές τέχνες και τε¬ 
χνικές καθώς και σε πιο σύγχρονα αντικείμενα για την κα¬ 
ταπολέμηση της ανεργίας. 

Άρθρο 3 

Το συνιστώμενο νομικό πρόσωπο διοικείται από 11 με¬ 
λές Διοικητικό Συμβούλιο σύμφωνα με τοάρθρο 203 του 
ΔΚΚ που αποτελείται από το Δήμαρχο ή ένα Δημοτικό 
Σύμβουλο ως Πρόεδρο και έξι Δημοτικούς Σύμβουλους 
ή/και διακεκριμένους πολίτες του Δήμου ως μέλη. 

Το Διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά¬ 
σταση των νέων μελών. 

Το νομικό πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Με τον ίδιο τρόπο δίνονται και οι όρκοι που επιβάλλο¬ 
νται στο Νομικό Πρόσωπο. 

Άρθρο 4 

Οι πόροι του νομικού προσώπου είναι: 

Ετήσια επιχορήγηση του Δήμου. 

Εισφορές, δωρεές, κληρονομιές και κληροδοσίες. 

Έσοδα από το αντίτιμο πραγμάτων ή υπηρεσιών που 
παρέχονται από αυτό. 

Πρόσοδοι από τη δική του περιουσία. 

Κάθε τυχόν παροχή, ή επιχορήγηση κρατικών φορέων ή 
άλλη νόμιμη προσοδος. 

Άρθρο 5 

Δεν υπάρχει περιουσία αφιερούμενη στο Δημοτικό Νο¬ 
μικό πρόσωπο. 

Άρθρο 6 

Θέματα σχετικά με την πρόσκληση των μελών του Νο¬ 
μικού Προσώπου σε συνεδρίαση των απαιτούμενη για τη 
λήψη αποφάσεως πλειοψηφία, τον έλεγχο και την εκτελε- 
στότητα των αποφάσεών του, ρυθμίζονται με την ανάλο¬ 
γη εφαρμογή των σχετικών διατάξεων που αφορούν το 
Δημοτικό Συμβούλιο. 

Επί των αποφάσεων προϋπολογισμού, απολογισμού, 
του οργανισμού εσωτερικής υπηρεσίας, για την εκποίηση 
ή ανταλλαγή ακινήτων ή επιβάρυνσης με εμπράγματα δι¬ 
καιώματα της αποδοχής δωρεών, κληρονομιών ή κληρο¬ 
δοσιών και της συνομολογήσεως δανείων, απαιτείται και 
η σύμφωνη γνώμη του Δημοτικού Συμβουλίου.Το Δημοτι- 

κό Συμβούλιο οφείλει να αποφανθεί και να υποβάλλει την 
απόφασή του στο αρμόδιο για τον έλεγχο νομιμότητας 
των αποφάσεων του όργανο της δημόσιας διοίκησης βά¬ 
σει των διατάξεων του 2240/94. 

Άρθρο 7 

Οι διατάξεις που ισχύουν για του Δήμους και αφορούν 
τον οργανισμό της εσωτερικής υπηρεσίας, τον προϋπο¬ 
λογισμό, το οικονομικό έτος, τον απολογισμό, την ταμια¬ 
κή υπηρεσία, τη διαχείριση, τα δάνεια και την περιουσία, 
εφαρμόζονται και στο νομικό αυτό πρόσωπο. 

Η εκτέλεση έργων και η προμήθεια πραγμάτων - βιβλίων 
κ.λπ. γίνεται από το ίδιο νομικό αυτό πρόσωπο και γίνο¬ 
νται σύμφωνα με τις διατάξεις που ισχύουν κάθε φορά για 
εκτέλεση έργων και την προμήθεια πραγμάτων κ.λπ. από 
το Δήμο. 

Άρθρο 8 

Το νομικό πρόσωπο καταργείται με απόφαση του Δη¬ 
μοτικού Συμβουλίου και η τυχόν περιουσία του περιέρχε¬ 
ται στο Δήμο Σηπιάδος. 

Άρθρο 9 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Δημοτικού Συμβουλίου, ύστερα από αι¬ 
τιολογημένη πρόταση στηριζόμενη στο Νόμο. 

Άρθρο 10 

Ο Δήμος θα εγγράφει στον προϋπολογισμό και θα απο¬ 
δίδει κατ’ έτος από τα τακτικά έσοδα το ποσό του 
1.000.000 δρχ. 

Ακροτελεύτιο Άρθρο 
Κάλυψη Δαπάνης 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου οικονομικού έτους 
1999 ύψους 1.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 30 Ιουνίου 1999 

Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. 126941 ( 4 ) 

Συγχώνευση Νομικών Προσώπωντου Δήμου Σηπιάδος Ν. 

Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 203 και 204 του Π .Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τις διατάξεις του Ν. 2539/97 (Συγκρότηση της Πρω¬ 
τοβάθμιας Τοπ. Αυτ/σης). 

4. Την αριθ. 16006/29.8.1997 απόφαση του Γενικού 
Γραμματέα Περιφέρειας Θεσσαλίας (εξουσιοδότηση 


Προϊσταμένου Δ/νσης Τοπ. Αυτ/σης και Δ/νσης Ν. Μα¬ 
γνησίας για υπογραφή εγγράφων). 

5. Την αριθ. 4662/95 απόφαση του Περιφερειακού 
Δ/ντή Μαγνησίας περί σύστασης Ν.Π. με την επωνυμία 
«Κέντρο Νεότητας - Αθλητικό Κέντρο» πρώην Κοιν. Προ- 
μυρίου. 

6. Την αριθ. 4060/96 απόφαση του Αναπλ. Περιφερ. 
Δ/ντή Μαγνησίας περί σύστασης Ν.Π. με την επωνυμία 
«Κέντρο Νεότητας - Αθλητικό Κέντρο» πρώην Κοιν. Μηλί- 
νης(ΦΕΚ 809/3.9.96 τ.Β). 

7. Την αριθμ. 23/99 απόφαση του Δημοτικού Συμβουλί¬ 
ου Σηπιάδος, αποφασίζουμε: 

Άρθρο 1 

Την συγχώνευση των Νομικών Προσώπων: α)»Κέντρο 
Νεότητας - Αθλητικό Κέντρο Προμυρίου (ΦΕΚ 605/96 τΒ> 
β) «Κέντρο Νεότητας - Αθλητικό Κέντρο Μηλίνας ΦΕΚ 
809/96 τΒ » σε ίδιο Νομικό Πρόσωπο με την επωνυμία «Κέ¬ 
ντρα Νεότητας Αθλητικά Κέντρα» με έδρα τη Μηλίνα και 
το οποίο θα στεγάζεται στο ιδιόκτητο κτίριο του Δήμου. 

Άρθρο 2 

Σκοπός του Νομικού Προσώπου θα είναι η δημιουργία 
αθλητικών υποδομών στηνπεριοχή και η ανάπτυξη αθλη¬ 
τικών δραστηριοτήτων καθώς και κέντρων μέσω των 
οποίων θα δραστηριοποιούνται οι νέοι της περιοχής. 

Άρθρο 3 

Το συνιστώμενο νομικό πρόσωπο διοικείται από 7 μελές 
διοικητικό συμβούλιο σύμφωνα με το άρθρο 203 του ΔΚΚ 
που αποτελείται από το Δήμαρχο ή ένα Δημοτικό Σύμ¬ 
βουλο ως Πρόεδρο και έξι Δημοτικούς Σύμβουλους ή/και 
διακεκριμένους πολίτες του Δήμου ως μέλη. 

Το διοικητικό συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά¬ 
σταση των νέων μελών. 

Το νομικό πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Με τον ίδιο τρόπο δίνονται και οι όρκοι που επιβάλλο¬ 
νται στο Νομικό Πρόσωπο. 

Άρθρο 4 

Οι πόροι του νομικού προσώπου είναι: 

Ετήσια επιχορήγηση του Δήμου. 

Εισφορές, δωρεές, κληρονομιές και κληροδοσίες. 

Έσοδα από το αντίτιμο πραγμάτων ή υπηρεσιών που 
παρέχονται από αυτό. 

Πρόσοδοι από τη δική του περιουσία. 

Κάθετυχόνπαροχή, ή επιχορήγηση κρατικών φορέων ή 
άλλη νόμιμη προσοδος. 

Άρθρο 5 

Δεν υπάρχει περιουσία αφιερούμενη στο Δημοτικό Νο¬ 
μικό πρόσωπο. 

Άρθρο 6 

Θέματα σχετικά με την πρόσκληση των μελών του Νο¬ 
μικού Προσώπου σε συνεδρίαση των απαιτούμενη για τη 
λήψη αποφάσεως πλειοψηφία, τον έλεγχο και την εκτελε- 
στότητα των αποφάσεών του, ρυθμίζονται με την ανάλο¬ 
γη εφαρμογή των σχετικών διατάξεων που αφορούν το 
Δημοτικό Συμβούλιο. 

Επί των αποφάσεων προϋπολογισμού, απολογισμού, 

του οργανισμού εσωτερικής υπηρεσίας, γιατην εκποίηση 
ή ανταλλαγή ακινήτων ή επιβάρυνσης με εμπράγματα δι¬ 
καιώματα της αποδοχής δωρεών, κληρονομιών ή κληρο¬ 
δοσιών και της συνομολογήσεως δανείων, απαιτείται και 
η σύμφωνη γνώμη του Δημοτικού Συμβουλίου.Το Δημοτι¬ 
κό Συμβούλιο οφείλει να αποφανθεί και να υποβάλλει την 
απόφασή του στο αρμόδιο για τον έλεγχο νομιμότητας 
των αποφάσεών του όργανο της δημόσιας διοίκησης βά¬ 
σει των διατάξεων του 2240/94. 

Άρθρο 7 

Οι διατάξεις που ισχύουν για του Δήμους και αφορούν 
τον οργανισμό της εσωτερικής υπηρεσίας, τον προϋπο¬ 
λογισμό, το οικονομικό έτος, τον απολογισμό, την ταμια¬ 
κή υπηρεσία, τη διαχείριση, τα δάνεια και την περιουσία, 
εφαρμόζονται και στο νομικό αυτό πρόσωπο. 

Η εκτέλεση έργων και η προμήθεια πραγμάτων - βιβλίων 
κ.λπ. γίνεται από το ίδιο νομικό αυτό πρόσωπο και γίνο¬ 
νται σύμφωνα με τις διατάξεις που ισχύουν κάθε φορά για 
εκτέλεση έργων και την προμήθεια πραγμάτων κ.λπ. από 
το Δήμο. 

Άρθρο 8 

Το νομικό πρόσωπο καταργείται με απόφαση του Δη¬ 
μοτικού Συμβουλίου και η τυχόν περιουσία του περιέρχε¬ 
ται στο Δήμο Σηπιάδος. 

Άρθρο 9 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Δημοτικού Συμβουλίου, ύστερα από αι¬ 
τιολογημένη πρόταση στηριζόμενη στο Νόμο. 

Άρθρο 10 

Ο Δήμος θα εγγράφει στον προϋπολογισμό και θα απο¬ 
δίδει κατ’ έτος από τα τακτικά έσοδα το ποσό του 
1.000.000 δρχ. 

Ακροτελεύτιο Άρθρο 
Κάλυψη Δαπάνης 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου οικονομικού έτους 
1999 ύψους 1.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 30 Ιουνίου 1999 

Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-φ- 

Αριθ. 4306 ( 5 ) 

Έγκριση Οργανισμού Εσωτερικής Υπηρεσίας της 

Δ.Ε.Υ.Α.Λ. του Δήμου Λευκιμμαίων Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

Έχοντας υπόψη: 

1.Τιςδιατάξειςτουάρθρου7παρ. ΙτουΝ. 1069/80,τις 
όμοιες της παρ. 14 του άρθρου 6 του Ν. 2307/95 και του 
άρθρου 14 του Ν 2399/96. 


2. Τις όμοιες του άρθρου 27 του Ν.2081/92, με τις οποί¬ 
ες προστέθηκε νέο άρθρο 29Α στο Ν. 1558/85, για τον 
έλεγχο των δαπανών που προκαλούν οι κανονικές διοικη¬ 
τικές πράξεις. 

3. Το Π.Δ. 30/1998 ΦΕΚ Α37/1998 «Περί συστάσεως Δη¬ 
μοτικής Επιχείρησης Ύδρευσης Αποχέτευσης Δήμου 
Λευκιμμαίων του Νομού Κέρκυρας». 

4. Την αριθ. 2-2/99 απόφαση του Διοικητικού Συμβουλί¬ 
ου της ΔΕΥΑ Δήμου Λευκιμμαίων, περί σύνταξης Οργανι¬ 
σμού Εσωτερικής Υπηρεσίας της ΔΕΥΑΛ, καθώς και την 
αριθ. 7-36/99 απόφαση του Δημοτικού Συμβουλίου Λευ- 
κιμμαίων, με την οποία εκφράζει την σύμφωνη γνώμη του 
τον λόγω Ο.Ε.Υ., αποφασίζουμε: 

Εγκρίνουμε την αριθ. 2-2/99 απόφαση του Διοικητικού 
Συμβουλίου της Δ.Ε.Υ.Α.Λ, με την οποία εντάσσεται ο νέ¬ 
ος Οργανισμός Εσωτερικής Υπηρεσίας της Επιχείρησης, 
ως κατωτέρω: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 ο 

Περιεχόμενα και έκταση ισχύος του Ο.Ε.Υ. 

1. Με τον παρόντα Ο.Ε.Υ. καθορίζεται η οργανωτική 
διάρθρωση της Δημοτικής Επιχείρησης Ύδρευσης - Απο¬ 
χέτευσης Λευκίμμης (Δ.ΕΥ.Α.Λ.) και ρυθμίζονται οι εργα¬ 
σιακές σχέσεις μεταξύ της Επιχείρησης και των εργαζό¬ 
μενων σε αυτήν. 

2. Ειδικότερα κατά κεφάλαιο στον παρόντα οργανισμό 
καθορίζονται: 

Στο Κεφάλαιο Α' «Γενικές διατάξεις». 

Στο Κεφάλαιο Β' «Εσωτερικός Κανονισμός Υπηρεσίας». 

Στο Κεφάλαιο Γ «Κανονισμός Προσωπικού». 

3. Οι διατάξεις του Ο.Ε.Υ. εφαρμόζονται μόνο εφόσον 
δεν έχονται σε αντίθεση με την Εργατική Νομοθεσία και 
τις οικίες Συλλογικές Συμβάσεις Εργασίας. 

4. Ο Ο.Ε.Υ. ισχύει μετά την έγκριση του από τις αρμό¬ 
διες Αρχές και δεκαπέντε ημέρες μετά την γνωστοποίηση 
του στους εργαζόμενους. Αναρτάται στον πίνακα ανακοι¬ 
νώσεων της Δ.Ε.Υ.Α.Λ. επί δεκαπέντε ημέρες. Μετά την 
πάροδο της ανωτέρω προθεσμίας θεωρείται ότι όλοι οι 
εργαζόμενοι έλαβαν γνώση του Οργανισμού και υποχρε- 
ούνται να δηλώσουν εγγράφως στην Δ.Ε.Υ.Α.Λ. αν απο¬ 
δέχονται τους όρους ή όχι. Η μη αποδοχή των όρων του 
παρόντα Οργανισμού αποτελεί και καταγγελία της σύμ¬ 
βασης εργασίας εκ μέρους του εργαζόμενου. 

Άρθρο 2ο 

Ερμηνεία - Μεταβολή Ο.Ε.Υ. 

1. Οι διατάξεις του Ο.Ε.Υ. τροποποιούνται, συμπληρώ¬ 
νονται και ερμηνεύονται με απόφαση του Δ.Σ. της 
Δ.Ε.Υ.Α.Λ. 

2. Σε περίπτωση που η Δ.Ε.Υ.Α.Λ. αναλάβει και άλλες 
δραστηριότητες, το Δ.Σ. συμπληρώνει ή και τροποποιεί 
τον Ο.Ε.Υ. με τις απαραίτητες διοικητικές ενότητες και τις 
αντίστοιχες περιγραφές αρμοδιοτήτων, μεταβάλοντας 
τον αριθμό του προσωπικού της. 

ΚΕΦΑΛΑΙΟ Β' 

ΕΣΩΤΕΡΙΚΟΣ ΚΑΝΟΝΙΣΜΟΣ ΥΠΗΡΕΣΙΑΣ 

Άρθρο 3ο 

Γενική Μορφή Οργάνωση της Επιχείρησης 

1. Η Δ.Ε.Υ.Α.Λ. διοικείται από το Διοικητικό Συμβούλιο, 

η σύνθεση και οι αρμοδιότητες του οποίου ορίζονται από 
τις διατάξεις του Ν. 1069/80 και το Π.Δ. 410/95. 

2. Οι εργασίες της Δ.Ε.Υ.Α.Λ. διευθύνονται από τον Γε¬ 
νικό Διευθυντή ο οποίος διορίζεται από το Διοικητικό Συμ¬ 
βούλιο και είναι υπόλογος σε αυτό για την εύρυθμη λει¬ 
τουργία της Επιχείρησης. 

Άρθρο 4ο 

Οργανωτική διάρθρωση - Αρμοδιότητες Γ ραφείου 

Προέδρου 

Στο Γραφείο Προέδρου υπάγεται η Γραμματεία αυτού 
με σκοπό την γραμματειακή κάλυψη των δραστηριοτήτων 
του Προέδρου και των μελών του Δ.Σ. 

Άρθρο 5ο 

Οργανωτική διάρθρωση 
των Υπηρεσιών της Επιχείρησης 

1. Τα διαδοχικά διοικητικά επίπεδα της οργανωτικής 
διάρθρωσης της Δ.Ε.Υ.Α.Λ. είναι: 

Διεύθυνση 

Τμήμα 

Οι αντίστοιχοι επικεφαλείς των παραπάνω διοικητικών 
επιπέδων ονομάζονται: 

Γενικός Διευθυντής 

Προϊστάμενος Τ μήματος 

2. Οι διοικητικές ενότητες που υπάγονται άμεσα στην 
Διεύθυνση είναι: 

- Τεχνική Υπηρεσία 

- Διοικητική και Οικονομική Υπηρεσία. 

Στην διεύθυνση αυτή υπάγονται και οι τυχόν εξωτερικοί 
σύμβουλοι που είναι δυνατόν να χρησιμοποιηθούν. 

3. Η διάρθρωση της Τεχνικής Υπηρεσίας είναι: 

- Τμήμα Μελετών επίβλεψης - εκτέλεσης - υποστήριξης 
και ποιοτικού Ελέγχου 

- Τμήμα λειτουργίας συντήρησης δικτύων - Η/Μ εγκα¬ 
ταστάσεων και εξοπλισμού. 

4. Η διάρθρωση της Διοικητικής και Οικονομικής υπη¬ 
ρεσίας είναι η εξής : 

- Τμήμα καταναλωτών 

- Τμήμα Διοικητικό & Οικονομικό 

Άρθρο 6ο 

Αρμοδιότητες Διεύθυνσης 

1.0 Γενικός Διευθυντής της Δ.Ε.Υ.Α.Α. μεριμνά για: 

- Την εκπλήρωση του σκοπού για το οποίο συστάθηκε η 
Επιχείρηση 

- Την κατάρτιση πενταετούς προγράμματος επενδύσε¬ 
ων και αντίστοιχων χρηματοδοτήσεων 

- Την κατάρτιση για κάθε έτος προγράμματος επενδύ¬ 
σεων για το επόμενο οικονομικό έτος υποδεικνύοντας τις 
εγκεκριμένες πηγές χρηματοδότησης του. 

- Την κατάρτιση του ετήσιου προγράμματος κατασκευ¬ 
ής, επέκτασης και συντήρησης των συστημάτων ύδρευ¬ 
σης και αποχέτευσης. 

- Την σύνταξη του προϋπολογισμού εσόδων και εξόδων 
της Επιχείρησης δύο τουλάχιστον μήνες από την έναρξη κά¬ 
θε οικονομικού έτους καθώς και του ετήσιου απολογισμού 
μέσα σε τρεις μήνες από την λήξη κάθε οικονομικού έτους. 

2. Ο Γενικός Διευθυντής ελέγχει την καθημερινή εργα¬ 
σία της Δ.Ε.Υ.Α.Λ., διοικεί το προσωπικό και έχει την ευ¬ 
θύνη και την φροντίδα για: 

- Την εφαρμογή και υλοποίηση των αποφάσεων του Δ.Σ. 
της Δ.Ε.Υ.Α.Λ. 


- Την ενημέρωση του Προέδρου του Δ.Σ. για τα εν εξε¬ 
λίξει θέματα που αφορούν την Επιχείρηση. 

- Την παραλαβή της εισερχόμενης αλληλογραφίας 
πλην αυτής του Προέδρου του Δ.Σ. 

Άρθρο 7ο 

Αρμοδιότητες υπευθύνου μηχανογράφησης 
& Γραμματείας Οργάνων Διοίκησης 

1.0 υπεύθυνος μηχανογράφησης έχει την μηχανογραφι¬ 
κή υποστήριξη όλων των λειτουργιών της Δ.Ε.Υ.Α.Λ. και με¬ 
ριμνά γιατην συντήρηση του μηχανογραφικού εξοπλισμού. 

2. Η Γραμματεία Οργάνων Διοίκησης διεκπεραιώνει την 
αλληλογραφία της Δ/νσης, ασχολείται με την δακτυλο¬ 
γράφηση σχετικών κειμένων και με την τήρηση των πρα¬ 
κτικών κα αποφάσεων του Δ. Σ. 

Αρθρο 8ο 

Αρμοδιότητες Τεχνικής Υπηρεσίας. 

1.0 Προϊστάμενος της Τεχνικής Υπηρεσίας είναι υπεύ¬ 
θυνος απέναντι στον Γ ενικό Δ/ντή για την διεύθυνση των 
εργασιών της Τεχνικής Υπηρεσίας, την εποπτεία των με¬ 
λετών, την σύνταξη του σχεδίου του ετήσιου τεχνικού 
προγράμματος, την παρακολούθηση της αποδοτικότη- 
τας του προσωπικού της Τεχνικής Υπηρεσίας, την επίλυ¬ 
ση των αιτημάτων πολιτών που έχουν σχέση με την Τεχνι¬ 
κή Υπηρεσία και τον γενικό έλεγχο εκτέλεσης της κάθε 
φύσεως εργασιών της Υπηρεσίας. 

2. Το γραφείο μελετών, επίβλεψης, εκτέλεσης, υποστή¬ 
ριξης έργων και ποιοτικού ελέγχου, έχει τις εξής αρμο¬ 
διότητες : 

- Εκπόνηση τεχνικών μελετών 

- Κατάρτιση προϋπολογισμού έργων 

- Την σύνταξη συμβάσεων έργων και την διενέργεια δια¬ 
γωνισμών. 

- Έλεγχος για την τήρηση ποιοτικών, χρονικών και οικο¬ 
νομικών προδιαγραφών των έργων, σύμφωνα με τις αντί¬ 
στοιχες μελέτες. 

- Εκτέλεση διαδικασιών παραλαβής έργων και κοστο- 
λογική παρακολούθηση αυτών. 

- Τήρηση αρχείων απολογιστικών στοιχείων έργων. 

- Επίβλεψη εκτέλεσης εργασιών, που εκτελούνται είτε 
με αυτεπιστασία είτε με ανάθεση σε τρίτους. 

- Συντονισμός εργασιών και κατανομή των συνεργείων. 

- Εκδοση εντολών χορήγησης υλικών για τις ανάγκες 
του Τμήματος. 

- Αστυνόμευση του δικτύου ύδρευσης. 

- Κατάρτιση προγράμματος αλλαγής υδρομετρητών 
και αποκοπών σε συνεργασία με το γραφείο καταναλω¬ 
τών - μηχανογράφησης. 

- Εκτέλεση εργασιών συντήρησης, καθαρισμού, αντικα¬ 
τάστασης, μετατόπισης, επέκτασης δικτύου ύδρευσης - 
εξασφάλιση καλής λειτουργίας των δικτύων και Η/Μ 
ύδρευσης - αποχέτευσης και επεξεργασίας νερού. 

- Την διαμόρφωση του προγράμματος λειτουργίας και 
συντήρησης της εγκατάστασης επεξεργασίας λυμάτων 
και την λειτουργία της. 

- Εκτέλεση έργων νέων συνδέσεων. 

Άρθρο 9ο 

Αρμοδιότητες Διοικητικής & Οικονομικής Υπηρεσίας. 

1 Ο Προϊστάμενος της Δ.Ο.Υ. είναι υπεύθυνος για: 

- Την εισήγηση των προγραμμάτων επενδύσεων της 
Δ.Ε.Υ.Α.Λ. 

- Την εποτττείατου Λογιστηρίου, του ταμείου, της μηχα¬ 
νογράφησης, της αποθήκης και των διαδικασιών προμη¬ 
θειών της Δ.Ε.Υ.Α.Λ. 

- Την σύνταξη προϋπολογισμού, ισολογισμού και απο¬ 
λογισμού της Δ.Ε.Υ.Α.Λ. σε συνεργασία με τον Γενικό Δι¬ 
ευθυντή. 

- Τον έλεγχο διαφόρων τιμολογίων για προμήθειες και 
εκτέλεσης εργασιών, των Γραμματίων είσπραξης και των 
ενταλμάτων πληρωμής. 

- Φροντίζει για την παρακολούθηση απορρόφησης, πι¬ 
στώσεων και χρηματοδοτήσεων και ενημερώνει τον Γενι¬ 
κό Διευθυντή. 

2. Το γραφείο καταναλωτών & Μηχανογράφησης έχει 
τις εξής αρμοδιότητες: 

- Εκδοση, αποστολή λογαριασμών κα ι έλεγχο πληρω¬ 
μής υποχρεώσεων συνδρομητών. 

- Εισπράξεις λογαριασμών και τελών από τους συνδρο¬ 
μητές. 

3. Το Διοικητικό - Οικονομικό Γ ραφείο έχει: 

- Ολα τα θέματα των σχέσεων της Επιχείρησης με το 
προσωπικό της. 

- Τον υπολογισμό των αποδοχών, υπερωριών, ασφαλι¬ 
στικών εισφορών κ.λπ.. όλου του προσωπικού. 

- Την τήρηση των απαιτούμενων λογιστικών βιβλίων και 
περιοδικών καταστάσεων. 

- Την εκκαθάριση, τον έλεγχο των τιμολογίων και την έκ¬ 
δοση ενταλμάτων της Δ.Ε.Υ.Α.Λ. 

- Παρακολούθηση των τραπεζικών λογαριασμών. 

- Προγραμματισμός διενέργειας προμηθειών, σύμφω¬ 
να με τις παραγγελίες. 

- Παραλαβή και αποθήκευση εφοδίων με τα απαιτούμε- 
να δικαιολογητικά. 

- Τήρηση αρχείων αποθήκης και διενέργειας απογρα- 


φής. 

Άρθρο 10ο 
Θέσεις Εργασίας 

Δοικητική ενότητα Θέση εργασίας Αριθμός 

Γ ραφείο Προέδρου Γ ραμματέας Προέδρου 1 

Διεύθυνση Γ ενικός Δι ευθυντής 1 

Τεχνική Υπηρεσία - Γραφείο Προϊστάμενος Τεχνικής 1 

Μελετών, Επίβλεψης. Εκτέλεσης 
Υποστήριξης έργων και (Διπλωματούχος Πολιτικός 

ποιοτικού ελέγχου Μηχανικός) ΠΕ3 

Διοικητικός υπάλληλος ΔΕΙ 1 

Τεχ/γος Μηχ/γος 

Μηχανικός ΤΕ4 1 

Βιολόγος 1 

Τεχνίτης ύδρευσης ΔΕ20 3 

Τ εχνίτης αποχέτευσης ΔΕ30 2 

Τ εχνίτης ηλεκτρολόγος ΔΕ24 1 

Οδηγός ΔΕ29 1 

Χειρισής οχήματος ΔΕ28 1 

Εργάτης ΥΕ16 5 

Φύλακας ΥΕ16 3 

Διοικητική & Οικονομική Προϊστάμενος Διοικητικής & 1 

Υπηρεσία Οικονομικής Υπηρεσίας ΠΕΙ 

Εισπράκτορας - Ταμίας ΔΕ 15 1 

Καταμετρητής ΔΕ30 2 

Β. ΕΚΤΑΚΤΟ ΕΡΓΑΤΟΤΕΧΝΙΚΟ ΠΡΟΣΩΠΙΚΟ 

Οδηγός ΔΕ29 2 

Εργατοτεχνίτης ΥΕ 16 

ΣΥΝΟΛΟ ΑΤΟΜΩΝ 32 

ΚΕΦΑΛΑΙΟ Γ 

ΚΑΝΟΝΙΣΜΟΣ ΠΡΟΣΩΠΙΚΟΥ 


Άρθρο 11ο 

Απασχολούμενο Προσωπικό 
Το προσωπικό της Δ.Ε.Υ.Α.Λ. διακρίνεται σε τακτικό και 


έκτακτο. Τακτικό προσωπικό είναι αυτό που κατέχει θέ¬ 
σεις εργασίας οι οποίες προβλέπονται από τον παρόντα 
Ο.Ε.Υ. και συνδέεται με ττιν Επιχείρηση με σχέση εργα¬ 
σίας ιδιωτικού δικαίου. 

Έκτακτο προσωπικό είναι αυτό που προσλαμβάνονται 
από την Δ.Ε.Υ.Α.Λ. για την κάλυψη εκτάκτων και παροδι¬ 
κών αναγκών και συνδέεται με την Επιχείρηση με σχέση 
εργασίας ιδιωτικού δικαίου ορισμένου χρόνου ή σύμβαση 
ορισμένου έργου. 

Άρθρο 12ο 

Πρόσληψη και λύση σύμβασης προσωπικού. 

1. Η πρόσληψη του τακτικού προσωπικού γίνεται μετά 
από εισήγηση του Γενικού Διευθυντή της Δ.Ε.Υ.Α.Λ. και 
σχετική απόφαση του Δ.Σ. της Επιχείρησης και εφόσον 
υπάρχουν κενές οργανικές θέσεις. Η πρόσληψη γίνεται 
μετά από επιλογή των υποψηφίων που διενεργείται από 
το Δ.Σ. ή από επιτροπή που συγκροτιείται με απόφαση 
του Δ.Σ. 

2. Τα κριτήρια επιλογής των υποψηφίων είναι τα αναφε- 
ρόμενα στο άρθρο 13. 

3. Με την απόφαση για πρόσληψη προσωπικού του Δ.Σ. 
της Δ.Ε.Υ.Α.Λ. καθορίζονται τα ακόλουθα: 

- Η σύνθεση της επιτροπής που θα κάνει την επιλογή και 
στην οποία μετέχει και ο Γενικός Διευθυντής της 
Δ.Ε.Υ.Α.Λ. 

- Το περιεχόμενο της προκήρυξης. 

- Τα απαιτούμενα δικαιολογητικά που θα υποβάλουν οι 
υποψήφιοι. 

- Η μέθοδος στάθμισης των κατά περίπτωση απαραίτη¬ 
των προσόντων των υποψηφίων. 

Η προκήρυξη των θέσεων δημοσιεύεται υποχρεωτικά 
στον Τοπικό τύπο. Οι υποψήφιοι μέσα στην καθορισμένη 
από την διακήρυξη ημερομηνία, υποβάλουν στο Τμήμα 
Διοίκησης της Δ.Ε.Υ.Α.Λ. αίτηση στην οποία επισυνάπτο¬ 
νται όλα τα απαιτούμενα δικαιολογητικά. 

4. Η πρόσληψη υλοποιείται από τον Πρόεδρο του Δ.Σ. 
Στην απόφαση της πρόσληψης αναφέρονται όλα τα στοι¬ 
χεία του προσλαμβανόμενου με τα τυπικά προσόντα του, 
οι αποδοχές του, η ειδικότητα του και κοινοποιείται στους 
επιτυχόντες υποψηφίους με συστημένη επιστολή. 

5. Κάθε πρόσληψη είναι δοκιμαστική με δοκιμαστικήπε- 
ρίοδο διάρκειας δώδεκα (12) μηνών, κατά τη διάρκεια της 
οποίας ο εργαζόμενος υπηρετεί με σύμβαση εργασίας 
ορισμένου χρόνου. Στο τέλος της δοκιμαστικής περιόδου 
η σύμβαση του, ύστερα από απόφαση του Δ.Σ. του 
Δ.Ε.Υ.Α.Λ. είτε μετατρέπεται σε σύμβαση αορίστου χρό¬ 
νου, είτε λύεται. 

6. Η σύμβαση εργασίας των εργαζομένων στην 
Δ.Ε.Υ.Α.Λ. λύεται και για τους παρακάτω λόγους : 

- αυτοδίκαια λόγω συνταξιοδότησης. 

- με καταγγελία σύμβασης εκ μέρους του εργαζομένου 
ή της Δ.Ε.Υ.Α.Λ. 

- με τον θάνατο του εργαζόμενου. 

- με την αδικαιολόγητη απουσία του εργαζόμενου πέρα 
από πεντε ημέρες. 

Άρθρο 13ο 

Προσόντα πρόσληψης προσωπικού. 

Για το προσωπικό που προσλαμβάνεται από την 
Δ.Ε.Υ.Α.Λ. σαν έκτακτο ή τακτικό θα πρέπει: 

- Να έχει ηλικία τουλάχιστον 18 ετών και άνω και όχι πά- 

νω από 30 ετών. Για το επιστημονικό προσωπικό το ανώ¬ 
τερο όριο ηλικίας είναι 45 ετών, ενώ για το έκτακτο επι¬ 
στημονικό προσωπικό δεν μπαίνει όριο ηλικίας. 

- Να έχει εκπληρώσει τις στρατιωτικές του υποχρεώσεις. 

- Να μην είναι υπόδικος. 

- Να έχει τα τυπικά και ουσιαστικά προσόντα της ειδι¬ 
κότητας για την οποία προσλαμβάνεται. 

Για την απόδειξη συνδρομής των παραπάνω προϋπο¬ 
θέσεων το προσλαμβανόμενο πρόσωπο πρέπει να υπο¬ 
βάλει μαζί με την αίτηση πρόσληψης: 

- Πιστοποιητικό Δήμου 

- Ληξιαρχική πράξη γέννησης 

- Πιστοποιητικό στρατολογίας (για τους άνδρες). 

- Αντίγραφο Ποινικού μητρώου 

- Πιστοποιητικό Εισαγγελίας ότι δεν διώκεται σαν φυ- 
γόδικος. 

-Επικυρωμένο πιστοποιητικό σπουδών. 

- Υπεύθυνη δήλωση ότι δεν έχει παραπεμφθεί να δικα¬ 
στεί για κάποιο από τα παραπάνω αδικήματα και ότι δεν 
τελεί υπό δικαστική αντίληψη ή απαγόρευση. 

ΠΙΝΑΚΑΣ ΠΡΟΣΟΝΤΩΝ ΠΡΟΣΩΠΙΚΟΥ 

ΓΕΝΙΚΟΣ ΔΙΕΥΘΥΝΤΗΣ: Διπλωματούχος Μηχανικός, 
απόφοιτος Ανωτάτων Εκπαιδευτικών Ιδριμάτων, μέλος 
του ΤΕΕ και με άδεια άσκησης επαγγέλματος ή πτυχιού- 
χος Οικονομικής σχολής μέλος Ο.Ε.Ε., δεκαετή τουλάχι¬ 
στον άσκηση επαγγέλματος στην ειδικότητα του, άριστη 
γνώση ξένης γλώσσας και γνώσεις χειριστή Η.Υ., 

Προαιρετικά : Μεταπτυχιακές σπουδές σε θέματα αντί¬ 
στοιχα με τα καθήκοντα του, εμπειρία σε θέματα ύδρευ¬ 
σης & αποχέτευσης. 

ΠΡΟΪΣΤΑΜΕΝΟΣ ΤΕΧΝΙΚΗΣ ΥΠΗΡΕΣΙΑΣ: Διπλωματού¬ 
χος Μηχανικός, εμπειρία στην μελέτη, κατασκευή και επί¬ 
βλεψη δημοσίων έργων και ειδικά έργων ύδρευσης και 
αποχέτευσης, γνώση μιας ξένης γλώσσας, οκταετή του¬ 
λάχιστον άσκηση του επαγγέλματος του. 

Προαιρετικά : Μεταπτυχιακές σπουδές σε αντικείμενα 
σχετικά μετά καθήκοντα του, βασικές γνώσεις Η.Υ. 

ΔΙΟΙΚΗΤΙΚΟΣ ΥΠΑΛΛΗΛΟΣ:. Απόφοιτος Μέσης εκπαί¬ 
δευσης με γνώση Η.Υ. 

ΤΕΧΝΟΛΟΓΟΣ - ΜΗΧΑΝΟΛΟΓΟΣ ΜΗΧΑΝΙΚΟΣ: Διπλω¬ 
ματούχος ΤΕΙ του τμήματος Μηχανολόγων, εμπειρία 
στην άσκηση του επαγγέλματος. 

Προαιρετικά: Εργοταξιακή εμπειρία. 

ΒΙΟΛΟΓΟΣ: Διπλωματούχος ανωτάτου εκπαιδευτικού 
ιδρύματος αντιστοίχου ειδικότητας, εμπειρία στην άσκη¬ 
ση επαγγέλματος. 

Προαιρετικά: Εμπειρία σε λειτουργία εγκαταστάσεων 
επεξεργασίας. 

ΤΕΧΝΙΤΗΣ ΥΔΡΕΥΣΗΣ : Υδραυλικός, απόφοιτος μέσης 
τεχνικής σχολής ή με πενταετή τουλάχιστον εμπειρία 
στην άσκηση του επαγγέλματος. 

Προαιρετικά: Εμπειρία σε παρόμοια εργασία. 

ΤΕΧΝΙΤΗΣ ΑΠΟΧΕΤΕΥΣΗΣ: Τεχνίτης αποχέτευσης με 
πενταετή εμπειρία ή υδραυλικός απόφοιτος μέσης τεχνι¬ 
κής σχολής. 

Προαιρετικά: Εμπειρία σε παρόμοια εργασία. 

ΤΕΧΝΙΤΗΣ ΥΔΡΑΥΛΙΚΟΣ; Αδειούχος ηλεκτροτεχνίτης 
εγκαταστάσεων. 

Προαιρετ ικά: Ικανοποιητική εμπειρία. 

ΟΔΗΓΟΣ: Άδεια ικανότητας οδηγού Δ' κατηγορίας. 

Προαιρετικά: Επαρκής εμπειρία. 

ΧΕΙΡΙΣΤΗΣ ΜΗΧΑΝΗΜΑΤΩΝ: Αδεια χειρισμού αντίστοι¬ 
χης Κατηγορίας οχήματος. 


Προαιρετικά: Επαρκής εμπειρία 

ΕΡΓΑΤΗΣ: Απολυτήριο Δημοτικού Σχολείου. 

ΦΥΛΑΚΑΣ: Απολυτήριο Δημοτικού Σχολείου. 

ΠΡΟΪΣΤΑΜΕΝΟΣ ΔΙΟΙΚΗΤΙΚΗΣ & ΟΙΚΟΝΟΜΙΚΗΣΥΠΗ¬ 
ΡΕΣΙΑΣ: Πτυχιούχος Ανωτάτης Οικονομικής Σχολής. 
Τριετής προϋπηρεσία σε υπεύθυνη θέση. 

Προαιρετικά: Γνώση μιας ξένης γλώσσας και Η.Υ. 

ΕΙΣΠΡΑΚΤΟΡΑΣ - ΤΑΜΙΑΣ: Απόφοιτος μέσης Εκπαίδευ¬ 
σης. 

Προαιρετικά: Προϋπηρεσία σε αντίστοιχη θέση. 

ΚΑΤΑΜΕΤΡΗΤΗΣ: Απόφοιτος Μέσης εκπαίδευσης. 

Το προσωπικό της Δ.Ε.Υ.Α.Λ. αμείβεται όπως ορίζει η 
Ε.Σ.Σ.Ε. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Επιχείρησης, το 
ύψος της οποίας δεν είναι δυνατόν να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 20 Ιουλίου 1999 

Με εντολή Γ εν. Γ ραμ. Περιφέρειας κ.α.α. 

Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 

-Φ- 

Αριθ, 4042 (6) 

Τροποποίηση της 3563/91 απόφασης του Νομάρχη Ηρα¬ 
κλείου για τη σύσταση ιδίου Δημοτικού Νομικού Προ¬ 
σώπου με την επωνυμία «ΚΑΠΗ Αρκαλοχωρίου» Ν. 
Ηρακλείου Κρήτης. 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις: 

α) Του άρθ. 203του ΠΔ410/95 

β) Του άρθ. 11 του Ν.2130/93 και του αρθ.2 παρ. 12 του 
Ν. 2307/95 

γ) Του αρθ. 5 παρ. 8του Ν. 1894/90 

2. Την αριθ. 16714/85 απόφαση του Νομάρχη ΦΕΚ 
521 /Β/10.9.85 αναφορικά με τη σύσταση ιδίου Δημοτικού 
Νομικού Προσώπου με την επωνυμία «ΚΑΠΗ Αρκαλοχω¬ 
ρίου». 

3. Την αριθ. 22/1999 απόφαση του Δ.Σ. Αρκαλοχωρίου 
με την οποία τροποποιήθηκαν οι αριθ. 68/85 και 17/91 όμοι¬ 
ες του πρώην Κοινοτικού Συμβουλίου Αρκαλοχωρίου για 
τη σύσταση του παραπάνω Νομικού Προσώπου και ειδι¬ 
κότερα κατά το μέρος που αφορά την επωνυμία και τα όρ¬ 
γανα διοίκησης του Νομικού Προσώπου. 

4. Την αριθ. 5972/3.8.98 απόφαση μας «ορισμός Εισηγη¬ 
τών και μεταβίβαση εξουσίας υπογραφής «με εντολή Γενι¬ 
κού Γ ραμματέα» αποφάσεων και άλλων πράξεων του Γεν. 
Δ/ντή, στους Προϊσταμένους Δ/νσεων, Τμημάτων και Γρα¬ 
φείων των Υπηρεσιών της Περιφέρειας, αποφασίζουμε: 

1 .Τροποποιούμε την αριθ. 16714/85 απόφαση του Νο¬ 
μάρχη όπως τροποποιήθηκε με την 3563/91 όμοια ως 
προς το μέρος που αφορά την επωνυμία και τη σύνθεση 
του Διοικητικού Συμβουλίου και αντικαθιστούμε αντίστοι¬ 
χα τις παραγράφους 1 και 4 αυτών ως εξής: 

«1. Συνιστούμε στο Δήμο Αρκαλοχωρίου ίδιο Δημοτικό 
Νομικό Πρόσωπο με την επωνυμία «Κέντρο Ανοικτής 
Προστασίας Ηλικιωμένων Δήμου Αρκαλοχωρίου». 

«4. Το Νομικό Πρόσωπο διοικείται από 11/μελές Δ.Σ. 
αποτελούμενο από τους εξής: 

α) Τον Πρόεδρο που είναι ο Δήμαρχος ή άλλο μέλος αι¬ 
ρετό ή μη που ορίζεται από αυτόν. 

β) Δύο (2) μέλη του ΚΑΠΗ που προτείνονται από τα μέ¬ 
λη του και ορίζονται από το δημοτικό συμβούλιο. 

γ) Δύο (2) δημότες ή κατοίκους του δήμου με ανάλογη 
επαγγελματική ή κοινωνική δράση ή ειδικές γνώσεις που 
ορίζονται με απόφαση του δημοτικού συμβουλίου. 

δ) Πέντε (5) Δημοτικούς συμβούλους που ορίζονται με 
απόφαση του δημοτικού συμβουλίου. 

ε) Ένα (1) εκπρόσωπο των εργαζομένων του ΚΑΠΗ που 
προτείνεται από αυτούς και ορίζεται με απόφαση του δη¬ 
μοτικού συμβουλίου. 

Η θητεία του Δ/κού Συμβουλίου ακολουθεί τη Δημοτική 
Περίοδο και λήγει πάντοτε με την εκ/ση του νέου Δ.Σ. 

Το Δ.Σ. εκλέγει μεταξύ των μελών τον Αντιπρόεδρο και 
Γ ραμματέα. 

2. Κατά τα λοιπά ισχύει ως έχει η αριθ. 16714/85 απόφα¬ 
ση του Νομάρχη. 

3. Με την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Δήμου Αρκα- 
λοχωρίου Ν. Ηρακλείου Κρήτης για το παρόν και τα επό¬ 
μενα έτη. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Ηράκλειο, 14 Ιουλίου 1999 
Η Γενική Διευθύντρια Περιφέρειας 
Μ. ΛΥΓΙΔΑΚΗ - ΙΩΑΝΝΙΔΟΥ 

-Φ- 

Αριθ. Ζ/4233 (7) 

Διενέργεια εκουσίου Αναδασμού - Τμήμα ημιορεινό του 
Αγρ/τος Λύρας Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Το Ν. 3200/55 περί διοικητικής αποκέντρωσης σε 


συνδυασμό με το Β.Δ. 733/69 περί μεταβίβασης αρμοδιο¬ 
τήτων του Υπ. Γεωργίας στους Νομάρχες. 

2. Τους Ν. 2218/94 και 2240/94 και την σε εκτέλεση αυ¬ 
τών 1463/11.1.95 εγκύκλιο διαταγή του Υπ. Εσωτερικών 
και σχετικών με τις αρμοδιότητες «περί Νομ/κής 
Αυτ/σης». 

3. Τις διατάξεις του άρθρου 4 του Ν. 674/77 «Περί ανα¬ 
δασμού της γης και άλλων τινών διατάξεων». 

4. Την 356012/5.12.97 διαταγή της Γεν. Διεύθυνσης Δι¬ 
οικητικής Υποστήριξης Δ/νσης Οργάνωσης και Α.Δ. του 
Υπ. Γεωργίας και σχετική με την συγκρότηση των μονίμων 
συλλογικών οργάνων αρμοδιότητας του Υπ. Γεωργίας 
για τη διετία 1998 - 99. 

5. Την Ζ/1068/13.2.95 προηγούμενη απόφαση του Νο¬ 
μάρχη Έβρου και σχετική με την κήρυξη σε εκούσιο Ανα¬ 
δασμό της κτηματικής περιοχής του Αγρ/τος Λύρας - τμή¬ 
μα ημιορεινό - του Δήμου Τυχερού και για συνολική έκτα¬ 
ση 3.500 στρεμ. περίπου. 

6. Τον οικείο φάκελλο του Τμ. Εποικ. - Αναδασμού της 
Δ/νσης Αγρ. Αν/ξης Έβρου (Αλεξ/πολη) που σχηματίσθη- 
κε για την εργασία αυτή (σύνταξη πίνακα κτηματιών ανάρ¬ 
τησης τοιχοκόλλησης στοιχείων, ενστάσεις κτηματιών μη 
επιθυμούντωντην εκτέλεση αναδασμού στο υπόψη αγρό¬ 
κτημα) και 

7. Την από 25.5.1999 σχετική εισήγηση του Δ/ντού 
Δ/νσης Αγρ/Αν/ξης Έβρου (Αλεξ/πολη), αποφασίζουμε: 

Να διενεργηθεί εκούσιος αναδασμός στην κτηματική 
περιοχή του αγρ/τος Λύρας και στο ημιορεινό τμήμα αυ¬ 
τού συνολικής έκτασης τριών χιλιάδων πεντακοσίων 
(3.500) στρ. περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 28 Μαΐου 1999 

Ο Νομάρχης 
ΓΕΩΡΓΙΟΣ ΝΤΟΛΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





